Diari Oficial de la Generalitat Valenciana


Sumari del DOGV 9343, del 19-05-2022 (2022/4351)

ACORD de 6 de maig de 2022, del Consell, pel qual s'autoritzan transferèncias de crèdit entre seccions, des dels capítols 2 i 7 de la secció 20, programa 612.60, Despeses diverses,, al capítol 2 de la secció 05, Presidència de la Generalitat, i al capítol 6 de la Conselleria d'Hisenda i Model Econòmic, per import global de 3.685.394,01 (exp.06.007/22-057).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9343

Data del DOGV
:   19-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4351


Data del document
:   06-05-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 de maig de 2022, del Consell, pel qual s'autoritzan transferèncias de crèdit entre seccions, des dels capítols 2 i 7 de la secció 20, programa 612.60, Despeses diverses,, al capítol 2 de la secció 05, Presidència de la Generalitat, i al capítol 6 de la Conselleria d'Hisenda i Model Econòmic, per import global de 3.685.394,01 (exp.06.007/22-057). [2022/4351]  
Des de Presidència de la Generalitat, s'ha previst la contractació d'un servei de representació i defensa en judici davant els jutjats socials d'Alacant, que permeta donar cobertura als assenyalaments en els diferents ordres jurisdiccionals, motivats especialment per l'important volum de procediments en els jutjats socials, per al que resulta necessari incrementar el capítol 2 del programa 126.20, Assessorament i defensa en judici dels interessos de la Generalitat.  
  
D'altra banda s'ha plantejat la necessitat d'incrementar la dotació del capítol 2 en els programes 111.70, Gabinet d'Organització, i 462.20, Promoció institucional, per imports de 84.814,01 i 800.000 euros respectivament, per haver-se vist tots dos afectats per les despeses, no previstes en el pressupost inicial, derivades de l'elaboració del pla d'usos i l'adequació de l'edifici del Palau de Comunicacions i el manteniment de les instal·lacions.  
Per a donar cobertura a aquests increments, pertoca destinar disponibilitats existents en el capítol 2 del programa 612.60, Despeses diverses, que no estan afectes a compromisos ni a finançament finalista, per import d'1.245.394,01 euros.  
D'altra banda, la Direcció General de Sector Públic i Patrimoni, de la Conselleria d'Hisenda i Model Econòmic, atesa la sol·licitud de la Presidència i com a competent en matèria de patrimoni i gestió immobiliària i econòmica, ha iniciat les gestions per a l'adquisició de l'edifici situat a la plaça del Marqués de Rafal, número 6, d'Orihuela, conegut com a Palau Marqués de Rafal, així com del seu arxiu. La dotació inicialment prevista en el capítol d'inversions del programa 612.30, Patrimoni de la Generalitat, és insuficient per a fer front a aquesta adquisició, per la qual cosa és necessari, incrementar-la en 2.440.000 euros i incloure dos nous projectes en el seu annex d'inversions, els projectes EA330, «Adquisició d'edificis historicoartístics», i OB000, «Fons bibliogràfics i documentals».  
Considerant que aquest immoble s'ha previst destinar, segons informa la Direcció General d'Anàlisi i Polítiques Públiques com a coordinadora del pla «VEGA RENHACE», a albergar un centre d'estudis dels extrems de l'aigua, al manteniment de l'arxiu històric i a oficina de seguiment del pla, i que en l'annex de transferències i subvencions de capital del programa 612.60, Despeses diverses, es va dotar amb 11.540.810 euros la línia de transferència T1271, amb la finalitat de finançar actuacions destinades a l'enfortiment i la resiliència de la comarca de la Vega Baixa (Alacant), amb càrrec a la qual es considera procedent finançar aquesta adquisició, mitjançant una transferència de crèdit al capítol 6 del programa 612.30, Patrimoni de la Generalitat.  
  
A aquest efecte, i en virtut del que es disposa en els articles 21 i 23 de la Llei 8/2021, de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració en la dotació de la línia de transferència T1271, de l'annex de transferències i subvencions de capital del programa 612.60, Despeses diverses, d'acord amb el següent detall:  
  
Codi Denominació Dotació anterior Modificació Dotació actual  
T1271 Pla «VEGA RENHACE» 66.708.558 € 2.440.000,00 45.695.341,00  
  
  
Segon  
Autoritzar la minoració de crèdit en les aplicacions i pels imports següents:  
  
Aplicació Import  
59.87.38.023.84.2 1.245.394,01  
22.79.29.974.69.5 2.440.000,00  
Total 3.685.394,01  
  
  
Tercer  
Autoritzar un augment de crèdit en les aplicacions i pels imports que es detallen a continuació:  
  
Aplicació Import Subtotal capítol  
01.10.99.908.42.1 84.814,01    
27.07.79.052.66.5 800.000,00    
30.04.22.810.31.2 360.580,00 1.245.394,01  
33.14.93.016.96.1 2.440.000,00 2.440.000,00  
Total 3.685.394,01 3.685.394,01  
  
  
Quart  
Autoritzar la inclusió, en l'annex d'inversions del programa 612.30, Patrimoni de la Generalitat, dels projectes:  
  
Codi Denominació  
EA330 Adquisició edificis historicoartístics  
OB000 Fons bibliogràfics i documentals  
  
  
València, 6 de maig de 2022  
  
La consellera secretaria,  
MÓNICA OLTRA JARQUE